                                                    L E G E

       pentru  modificarea şi completarea Legii învăţămîntului

      
                    nr.547-XIII din 21 iulie 1995


Parlamentul adoptă prezenta lege organică. 

Articol unic.  –  Legea învăţămîntului nr.547-XIII din 21 iulie 1995 (Monitorul Oficial al Republicii Moldova, 1995, nr.62-63, art.692), cu modificările ulterioare, se modifică şi se completează după cum urmează:

1. Articolul 401 se completează cu alineatul (8), cu următorul cuprins:

„(8) Preşedintele Republicii Moldova  aprobă prin decret statutul instituţiei de stat de învăţămînt de pe lîngă Preşedintele Republicii Moldova.” 

2. La articolul 48, alineatul (4) va avea următorul cuprins: 

„(4) Rectorii instituţiilor de stat de învăţămînt superior sînt aleşi pe bază de  concurs de senatul instituţiilor, cu excepţia rectorului instituţiei de învăţămînt de pe lîngă Preşedintele Republicii Moldova, rectorilor instituţiilor de învăţămînt superior subordonate Ministerului Afacerilor Interne, Ministerului Apărării şi Serviciului de Informaţii şi Securitate al Republicii Moldova, care sînt numiţi în funcţie de către autorităţile respective. Rectorii tuturor instituţiilor de stat de învăţămînt superior sînt confirmaţi în post  de către Guvern, cu excepţia rectorului instituţiei de învăţămînt de pe lîngă Preşedintele Republicii Moldova, care este numit în funcţie prin decret al Preşedintelui Republicii Moldova.”  

